**PROIECT DE ACTIVITATE**

**Prof. Enache Mădălina**

**Grădiniţa nr.15 Târgovişte**

**Grupa**:Mică

**Educatoare:** Enache Mădălina

**Tema anuală de studiu**: Când,cum și de ce se întâmplă?

**Tema activităţii**: “Flori de primăvară- laleaua”

**Forma de realizare**: Activitate integrată ADE(DȘ+DEC)+ALA I+ALA II

**Tipul activităţii**: Mixtă

**Componenţa activităţii:**

**ADP- Rutine** Întâlnirea de dimineaţă”Primăvara”(brainstorming)– dezvoltarea abilităților de comunicare

Salut.Prezența. Calendarul naturii.

Ne pregătim pentru activități

Sosirea copiilor la grădiniță- deprinderi de igienă și autoservire

Tranziții: „Bat din palme ”– joc cu text și cânt

„În poiana din vâlcele” – joc cu text și cânt

**ALA I** : **Joc de rol** : ”La florărie”- interpretarea rolului de vânzător și de cumpărător

**Joc de masă:** “Lalele colorate- din jumătate întreg” (puzzle- îmbinarea pieselor)

**ALA II:** 1.Joc distractiv :” Cursa cu lalele”

2.Joc liniștitor: “Plimbă laleaua”

**ADE: Domeniul științe(cunoașterea mediului)**- observare - “ Laleaua”

**Domeniul estetic și creativ (educație artistico-plastică)**- Tema plastică – pata de culoare

Subiectul- ”Grădina cu lalele”(tehnica ștampilei cu cartoful)

**Scopul:**

* Educarea capacității de a diferenția părțile mai evidente ale unei lalele(rădăcină, tulpină, frunză, floare) și însușirile lor (culoare, aspect, miros). Formarea deprinderii de a mânui cu grijă o plantă, fară a o rupe.
* Consolidarea cunoștințelor plastice despre pata de culoare (tehnica ștampilei cu cartoful) în vederea realizǎrii compozițiilor plastice.

**Obiective** :La sfârşitul activităţii copiii vor fi capabili:

* Să recunoască însușirile vizibile ale lalelei:culoare, formă, miros;
* Să denumească părțile componente ale lalelei(floare, tulpină, frunze, rădăcină);
* Să precizeze care este mediul de viață și modul de îngrijire al lalelelor;

- Să folosească pata de culoare ca element de limbaj plastic în realizarea subiectului;

- Să compună în mod original și personal spațiul plastic folosind tehnica ștampilei cu cartoful.

**Strategii didactice:**

1. **Metode şi procedee**: conversaţia, explicaţia, observaţia,exercițiul, demonstratia, tehnica comunicării rotative, metoda piramidei, turul galeriei.
2. **Mijloace de învățământ:**

ADP: calendarul naturii, pozele copiilor, jetoane cu imagini specifice primăverii

ADE: imagini cu lalele, lalele natural, piramidă, lalea în ghiveci, planșă cu metoda ciorchinelui

ALA: Coli, acuarele, pensule, ștampile din cartof, flori de primăvară, ambalaj pentru flori, bani din hârtie, piese de puzzle, lipici, coli de hârtie, lalele puzzle

1. **Forme de organizare** : frontal, în grup,individual

**Bibliografie:**

* Curriculum pentru învăţământul preşcolar,MECT, 2008;
* Revista învăţământului preşcolar, ed.Arlequin, 2013;
* [www.didactic.ro](http://www.didactic.ro)
* „ Metode interactive de grup”Editura Arves, Bucureşti 2002.

**SCENARIUL ZILEI**

**Rutină şi tranziţie**: Ne pregătim pentru activităţi. **Rutina:** Întâlnirea de dimineaţă. **Salutul**între copii se va realiza utilizând tehnica comunicării rotative. Salut copiii spunând:*”Dimineaţa a venit, / Toţi copiii au sosit. / În cerc să ne adunăm,/ Cu toţi să ne salutăm”.* Salutul pornește de la educatoare și este continuat de toți copiii, fiecare salutandu-și colegul din partea stângă.

Se completează *Panoul de prezenţǎ,* apoi se completează *Calendarul naturii*, verbalizând acţiunea: “*Suntem în anotimpul primavara, luna martie“,”Astăzi este luni, prima zi a săptămânii”.*

**Împărtășirea cu ceilalți***:*tema de discuție va fi “Primăvara” având ca scop dezvoltarea abilităților de comunicare.

**Noutatea zilei**: Vom primi un coș cu flori de primăvară de la Zâna Primăvară, iar copiii vor descoperi ce flori se găsesc în acest coș.

**Tranzţii:**”Bat din palme”-joc cu text și cânt

Copiii vor fi conduşi spre spaţiul special destinat activităţii de cunoasterea mediului unde vom observa laleaua.

Voi adresa întrebări legate de această floare referitoare la: părțile componente, factorii implicați în creșterea și dezvoltarea florilor, regulile elementare de îngrijire și protecție a florilor, întrebuințarea și importanța florilor.

**Rutină şi tranziţie***:* Copiii formează o coloană, trenul piticilor şi părăsesc sala de grupă pentru a merge la toaletă şi pentru a se spăla pe mâini.

**Tranzitie:** “În poiana din vâlcele”

După desfășurarea observării lalelei frontal se trece în centre.

Se face intuirea materialelor pregătite la fiecare sector şi fiecare copil îşi alege centrul unde doreşte să lucreze.

La sectorul **Artă** se va desfǎșura al doilea **ADE –Educația plasticǎ**, toți copiii vor trece prin acest centru.Tema plasticǎ este pata de culoare,iar subiectul **Grădina cu lalele**, copiii vor picta fondul cu verde reprezentând grădina și vor ștampila cu ajutorul cartofului lalelele.Vor respecta anumite criterii:vor respecta tema, vor lucra îngrijit și vor finaliza lucrarea.

La sectorul **Joc de rol** se vor juca **”La florărie”**.Vor avea la dispoziție flori de primăvară(lalele), ambalaj pentru flori și bani din hârtie. Pentru a cumpăra florile copiii vor iniția o conversație cu florǎreasa. Vor spune numele florii pe care doresc să o cumpere, culoarea și părțile din care este alcătuita .

La sectorul **Joc de masă** copiii vor primi piese de puzzle. Ei vor asambla formând din jumătăți lalele de diferite culori, iar apoi vor reconstitui din jumătăți întregul (laleaua) lipind pe o coală de hârtie floarea. Fiecare copil își va așeza lucrarea pe panou pentru a forma grădina cu lalele.

Dupǎ finalizarea activitǎților în centre vom trece sǎ observǎm ce au realizat. Copiii vor prezenta produsele realizate în fiecare centru.

Pentru că au îndeplinit sarcinile propuse la începutul activităţii, copiii vor fi conduși la ultima probă unde se vor desfășura jocurile.

**Jocuri şi activităţi didactice alese** :

* joc de mişcare: “Cursa cu lalele”
* joc liniştitor :”Plimbă floarea”

DEMERSUL DIDACTIC

|  |  |  |  |  |  |
| --- | --- | --- | --- | --- | --- |
| Evenimentul didactic | Conținutul științific | Metode și procedee | Mijloace de învǎțǎmânt | Forma de organizare | Evaluare |
| 1.Moment organizatoric | Se asigură condiţiile optime pentru desfăşurarea activităţii.  Întâlnirea de dimineaţă  Copiii intră în sala de grupă şi se aşează în semicerc.  Salutul: între copii care se va realiza utilizând tehnica comunicării rotative.  Prezența:”Cine lipsește astǎzi?”  Calendarul naturii: În ce anotimp suntem?Ce schimbări au avut loc în natură? În ce lunǎ suntem?Ce zi a sǎptǎmânii este? Cum este vremea?  Împǎrtǎsirea cu ceilalți: Dezvoltarea abilităților de comunicare –”Primăvara” (brainstorming) | Tehnica comunicării rotative  Conversația  Brainstorming | Calendarul naturii  Catalog  Jetoane cu imagini specifice primaverii | Frontal | Observarea comportamentului inițial  Rǎspunsurile copiilor |
| 2.Captarea atenției | Trezesc interesul copiilor printr-un buchet cu flori de primăvară trimis de Zâna primăvara.  -Ce flori aveți pe masă? (flori roșii, galbene, albe, roz, etc.)  -Ele se numesc lalele.Vom face un concurs (copilul grijuliu): voi va trebui să aveți grijă de flori, să nu le rupeți, iar la sfârșit, floricelele cele mai frumoase le vom dărui celor dragi! | Observația  Conversația | Buchet cu flori de primăvară  Lalele | Frontal | Rǎspunsurile copiilor |
| 3.Anunțarea temei și a obiectivelor | Se prezintǎ copiilor tema zilei „Flori de primăvară- laleaua”.  Prezint copiilor tema, obiectivele și modul de desfǎșurare a activitǎții.  ”Zâna primăvara dorește să aflați astăzi cât mai multe lucruri despre această floare. O vom cerceta și vom descoperi împreună din ce este alcătuită, ce culoare și ce forma are, cum se hrănește ea, cum trebuie să o îngrijim și la ce o putem folosi.” | Explicația |  | Frontal |  |
| 4.Prezentarea optimă şi dirijarea procesului de învăţare | ”Am stat de vorbă cu o lalea din grădină și mi-a spus că ea trăiește alături de ghiocel și alte flori de primăvară(zambila, lăcrămioare, narcisa, toporași).”  - Voi ați văzut undeva lalele?(în grădini, parcuri, la piață)  - Lalelele cresc în gradini, parcuri, sere, în ghiveci și sunt îngrijite de oameni.  Prezint imagini cu lalele în mediul lor de viață.  -Din ce parti este formata laleaua?(radacina, tulpina, frunze, floare)  Analiza lalelei va porni de la ceea ce place mai mult copiilor la ea.  -Ce va place mai mult la lalea?(floarea)  Fiecare copil va primi o lalea.  -Priviti cum se apuca laleaua de codiță!Să vedem cine va avea cea mai frumoasă lalea la sfârșitul activității.  Intuirea sistematică a lalelei  -Ridicați laleaua si priviți floarea ei!Cu ce seamănă ea? (cu un pahar, cu o cupă)  -Ce culoare are ea?  Floarea este formată din petale.  -Puneți degetul pe o petală!Cum este ea?(fină, subțire și se rupe repede)  -Uitați-vă în interiorul florii, ce vedeți?(mijlocul)  -Ce culoare are?(galben și puncte negre)  -Puneți degetul pe el, ce observați?(se ia ceva galben)  -Ceea ce se ia, se numește polen și este hrana albinelor și a fluturilor.  -Mirosiți floarea!Ce simțiți?(miroase frumos)  **SINTEZA PARȚIALĂ**  Se va realiza folosind metoda piramidei.Copiii vor completa piramida răspunzând corect la întrebări:  Care este cea mai frumoasă parte a lalelei?  Cu ce seamănă floarea lalelei?  Din ce este formată floarea lalelei?  Ce culori poate avea floarea lalelei?  **TULPINA**  Se va explica copiilor că laleaua are tulpina dreaptă, de culoare verde. Se va descoperi pe planșă tulpina și se va analiza.  - Luați lalelele în mână și observați tulpina!  -Ce culoare are tulpina?(verde)  -Cum este ea?(tare)  -Încercați să îndoiți puțin tulpina(aveți grijă să nu o rupeți), ce observați?(se poate îndoi)  **FRUNZELE**  -Ce observați pe tulpină?(frunze)Ce culoare au?  -Cum sunt aceste frunze?(lungi și ascuțite)  -Cu ce seamănă?(cu o lopățică)  Se va prezenta o lalea în ghiveci.  - Priviți planta!Dacă trag de ea, ce se întâmplă?(o smulgem)  - Prin ce este fixată în pământ laleaua?(prin rădăcină)  **RĂDACINA**  - Priviți, cum este rădăcina lalelei?(ovală)  -Cu ce seamănă?(cu o ceapă mică)  - La ce folosește rădăcina?(fixează planta să nu cadă și trage apa din pământ)  **SINTEZA PARȚIALĂ**  Se va face printr-un joc exercițiu: pe o planșă vor fi desenate două imagini, iar copiii vor trebui să găsească imaginea corectă :  - bulbul așezat în pământ, iar tulpina și frunzele deasupra ;  - tulpina și frunzele așezate în pământ iar bulbul deasupra;  **MODUL DE ÎNGRIJIRE**  Dacă avem lalele în grădină ce trebuie să facem ca ele să crească și să înflorească?(să le udăm, să săpăm pământul, să nu le rupem, să nu călcăm pe ele).  Dar dacă primim un buchet de lalele ce facem cu ele?(le punem în apă să nu se ofilească)  **SINTEZA FINALĂ**  Se va realiza folosind metoda ciorchinelui.Copiii vor veni pe rând și vor completa cu imagini informațiile principale despre lalea (rădăcină, tulpină, frunze, floare, îngrijire). | Explicația  Conversația  Conversația  Observația  Conversatia  Observația  Conversatia  Metoda piramidei    Observația  Explicația  Conversatia  Observatia  Conversația  Observația  Exercițiul  Conversația  Metoda ciorchinelui | Imagini cu lalele  Lalele  Lalele  Piramidă  Planșă cu laleaua  Lalea în ghiveci  Planșă cu imagini  Planșă, imagini | Frontal  Individual  Frontal  Frontal  Frontal  Frontal  Frontal  Frontal  Frontal | Rǎspunsurile copiilor  Rǎspunsurile copiilor  Rǎspunsurile copiilor  Raspunsurile copiilor  Raspunsurile copiilor  Raspunsurile copiilor  Răspunsurile copiilor  Răspunsurile copiilor |
| 5.Obținerea performanței | Copiii vor merge în centre unde vor desfǎșura diferite activitǎți. În toate centrele se va urmări fixarea cunoștintelor despre lalea. La fiecare centru li se prezintă materialele cu care vor lucra, sarcinile și obiectivele pe care le au de îndeplinit.    **La sectorul Artǎ** vor folosi pata de culoare și tehnica ștampilei cu cartoful pentru a realiza subiectul ”Grădina cu lalele”.Se vor preciza criteriile pe care trebuie sǎ le respecte fiecare copil în realizarea lucrǎrii.  **La „Joc de rol”** copiii interpreteazǎ rolul de vânzători și de cumpărători.Copiii au la dispoziție flori de primăvară, ambalaj pentru flori și bani din hârtie. Ei au sarcina de a iniția o conversație cu florăreasa în care vor spune numele florii pe care doresc sa o cumpere, culoarea și părțile din care este alcătuită .  **La sectorul Joc de masă** copiii vor primi piese de puzzle. Ei vor asambla formând din jumătăți lalele de diferite culori, iar apoi vor reconstitui din jumătăți întregul (laleaua) lipind pe o coală de hârtie floarea. Fiecare copil își va așeza lucrarea pe panou pentru a forma grădina cu lalele.  Educatoarea va supraveghea activitatea în centre şi îi va ajuta pe copii acolo unde este cazul. | Explicatia  Exercițiul  Jocul  Exercițiul | Coli  Acuarele  Pensule  Stampile din cartof  Flori de primăvară  Ambalaj pentru flori  Bani din hartie  Piese de puzzle  Coli de hârtie, lipici, lalele puzzle | Individual  În grup  Individual | Observarea produselor activitǎții  Observarea comportamentului copiilor  Observarea produselor activitǎții |
| 6.Evaluarea activitǎții | Dupǎ finalizarea activitǎtilor în centre copiii se încoloneazǎ și merg pentru a observa produsele obținute.  Câte un copil va prezenta la fiecare centru ce a avut de realizat.  Educatoarea va face aprecieri asupra modului cum s-a desfǎșurat activitatea și va distribui recompense copiilor. | Conversația  Turul galeriei | Lucrǎrile din fiecare centru | Frontal | Observarea produselor activitǎții |
| 7.Incheierea activitǎții | În încheierea zilei vom desfǎșura câteva jocuri.  Joc de mişcare :Cursa cu lalele  Joc liniştitor : Plimbă laleaua  Prezentarea jocurilor şi a regulilor acestora :   1. “Cursa cu lalele”- copiii vor fi împărţiţi în două echipe.In capătul sălii vor fi aşezate 2 vaze cu lalele.La semnalul educatoarei copiii vor porni mergând ca piticii, vor lua o floare şi o vor duce echipei sale. 2. “Plimbă laleaua” –copiii sunt aşezaţi în cerc şezand şi vor plimba o lalea pe sub picioare.Copilul căruia îi va cădea floarea va sta o tură din joc.   După explicarea jocurilor se va trece la realizarea jocului de probă,elementele de joc fiind: semnalul, mişcarea, aplauzele. | Jocul | Vaze cu lalele  Lalele |  |  |